Yayasan Dakwah Islamiah Malaysia

Yayasan Dakwah Islamiah Malaysia (YADIM) ialah sebuah agensi Islam yang ditubuhkan oleh kerajaan Malaysia. Ia ditubuhkan oleh Perdana Menteri Malaysia yang kedua, Abdul Razak Hussein pada 1 Muharam 1394, iaitu 25 Januari 1974 yang bertujuan menyelaraskan kegiatan badan-badan dakwah serta NGO agar berjalan seiring dan sejajar dengan dasar negara serta menjadi pemangkin ke arah penyebaran dakwah di Malaysia. Ia didaftarkan di bawah Akta Pemegang Amanah (Pemerbadanan) 1952 [Akta 258] yang bertanggungjawab secara langsung kepada Jabatan Perdana Menteri.

 Sejarah 

 Sejarah penubuhan 
Sejarah penubuhan YADIM bermula melalui pembentangan kertas kerja dalam Seminar Kongres Ekonomi Islam Ke-2 yang bersidang pada 7-9 April 1972 di Petaling Jaya anjuran Kementerian Pembangunan Negara dan Luar Bandar. Kongres ini telah merumuskan untuk menubuhkan sebuah yayasan yang dinamakan Yayasan Sebaran Islam (Islamic Missionary Trust). 

Sebanyak enam kertas kerja dibentangkan dalam kongres ini di antaranya ialah "Penubuhan Perbadanan Kewangan Muslimin (Baitul Mal Pusat)" yang dibentang oleh Tuan Haji Nik Mohd Mohyideen Wan Musa. Turut sama dalam penyusunan kertas kerja ini adalah Ustaz Nakhaie bin Ahmad, yang pada ketika itu merupakan setiausaha bagi kertas kerja tersebut. Kongres Ekonomi Islam yang ke-2 ini merumuskan "Penubuhan Perbadanan Kewangan Muslimin (Baitul Mal Pusat)" yang terkandung di dalamnya iaitu: 

 “Bahawa Kongres ini mengambil keputusan menubuhkan sebuah yayasan yang dinamakan Yayasan Sebaran Islam dengan tujuan: 
 a. Menjalankan dakwah Islamiah, dan 
 b. Menjalankan usaha-usaha kebajikan di seluruh Malaysia 
 Kerajaan perlu melantik sebuah jawatankuasa yang terdiri daripada bijak pandai dan orangorang Islam untuk merangka perlembagaan yang lengkap. 
 Kerajaan Pusat dan kerajaan negeri hendaklah memberikan sokongan penuh dengan menghulurkan sumbangan-sumbangan kewangan dan lain-lain. 
 Yayasan ini boleh menerima sumbangan kewangan daripada apa jua punca lain yang halal”

Pada 13 April 1972, Tun Abdul Razak telah mengarahkan melalui suratnya kepada Dato’ Haji Ismail Panjang Aris, Setiausaha Majlis Kebangsaan Bagi Hal Ehwal Agama Islam Malaysia (MKI) agar menubuhkan sebuah jawatankuasa yang diketuai oleh Tan Sri Aziz Zain yang pada ketika itu adalah Pengerusi Lembaga Lektrik Negara (LLN). Tugas jawatankuasa ini ialah “…to make a preliminary study of the proposal to establish a foundation for da’wah Islam”. Anggota jawatankuasa ini terdiri daripada Prof Ahmad Ibrahim, Dr Mohd Zain Othman, Dato’ Wan Kadir Ismail dan Dato’ Ismail Panjang Aris sebagai setiausaha.

Tugas jawatankuasa yang telah dilantik oleh Perdana Menteri ketika itu adalah membuat penyediaan draf surat ikatan amanah (trust deed). Jawatankuasa kerja pengurusan disediakan oleh Prof. Ahmad Ibrahim. Setelah mengadakan mesyuarat dan perbincangan yang diketuai oleh Tan Sri Aziz Zain secara berulang kali dan beberapa kali membuat pindaan maka akhirnya surat ikatan amanah berjaya disiapkan. Selanjutnya surat ikatan amanah tersebut telah diluluskan Peguam Negara Malaysia dan menyerahkan salinan surat ikatan amanah kepada Setiausaha Majlis Kebangsaan Bagi Hal Ehwal Ugama Islam dalam dua bahasa iaitu Bahasa Inggeris dan Bahasa Melayu. Setelah selesai surat ikatan amanah berkenaan diluluskan, Perdana Menteri telah melantik Ahli Parlimen Pagoh, Tan Sri Syed Nasir Ismail sebagai Pemegang Amanah dan Yang Dipertua YADIM pertama. 

Pada 25 Januari 1974, Tun Abdul Razak Hussein mengisytiharkan penubuhannya mengambil sempena awal tahun hijrah, 1 Muharam 1394 di majlis perjumpaan Pertubuhan Kebajikan Islam Malaysia (PERKIM) Pahang. Dalam pengisytiharan tersebut, beliau telah menamakan senarai anggota pemegang amanah YADIM seramai 12 orang. Satu permohonan bertulis kepada Peguam Negara Malaysia telah dibuat untuk Perakuan Perbadanan pada 21 Februari 1974 yang telah ditandatangani oleh semua 12 orang Ahli Lembaga.
 Sejarah pejabat operasi 
Yayasan Dakwah Islamiah Malaysia mula beroperasi pada Ogos 1975 di Tingkat 11 Bangunan Wisma Batik, Jalan Tun Perak, Kuala Lumpur. Kemudian, pada 1 Januari 1980, kerajaan telah memperuntukkan sebuah rumah milik Jabatan Kerja Raya (JKR) di Jalan Ledang dengan keluasan kira-kira 3 ½ hektar bagi dijadikan pejabat baru YADIM. Lapan tahun selepas itu iaitu pada tahun 1988, YADIM berpindah pula ke Kompleks Pusat Islam, Kuala Lumpur berhampiran Masjid Negara. Pada Februari 2017, ibu pejabat YADIM berpindah ke Kompleks Islam Putrajaya, Presint 3, Putrajaya (bersebelahan dengan Masjid Tuanku Mizan Zainal Abidin)

 Sejarah kepemimpinan 
+Senarai Yang Dipertua YADIMNo.Yang DipertuaTahun KhidmatTimbalan Yang DipertuaTahun Khidmat1Syed Nasir Syed Ismail1974-1982Hassan Adli Mohd Arshad1974Hassan Shukri1974-19781978-19822Kamaruddin Mohamed Isa1982Dusuki Ahmad1982-199434Ainuddin Abdul Wahid1990-19935Mohd Yusof Noor1993-19946Dusuki Ahmad1993-19977Abdul Hamid Othman1997-19998Mohd Nakhaie Ahmad2000-2009Abdul Manaf Haji Ahmad9Aziz Jamaludin Mhd Tahir2010-2013Shamsul Najmi Shamsudin2010-201310Asyraf Wajdi Dusuki2013-20152013Yusri Mohamad2013-201511Yusri Mohamad2015-2018kosong2015-2017Mohd Zaidi Ramli2017-201812Nik Omar Nik Abdul Aziz2018-2020Ustaz Zolkharnain Abidin2018-202013Nasrudin Hassan2020-2023Mohd Fakhrudin Abdul Mukti2020-202214Hasanuddin Mohd Yunus2023-kiniAdi Anuar Azmin2023-kini

 Lembaga Pemegang Amanah 
Surat Ikatan Amanah YADIM memperuntukkan kewujudan Lembaga Pemegang Amanah..

 Sesi Pertama 
+Ahli Lembaga Pemegang Amanah YADIM, sesi pertama.No.NamaJawatan1YB Syed Nasir Syed IsmailYang DipertuaMerupakan Ahli Parlimen Pagoh (UMNO) ketika dilantik, dan kemudiannya dilantik sebagai Yang Dipertua Dewan Rakyat selepas Pilihan raya umum Malaysia 1974.2YB Hassan Adli Mohd ArshadTimbalan Yang DipertuaMerupakan Timbalan Yang Dipertua Agung PAS (Timbalan Presiden PAS) semasa dilantik, dan kemudiannya menjadi Ahli Parlimen Bagan Datoh selepas Pilihan raya umum Malaysia 1974. Tempat beliau diganti oleh Ustaz Hassan Shukri selepas beliau dilantik menjadi Timbalan Menteri Buruh dan Tenaga Rakyat.3YB Syed Jaafar Syed Hassan AlbarAhliMerupakan Ahli Parlimen Johor Tenggara (UMNO) semasa dilantik, dan menjadi Ahli Parlimen Panti (UMNO) selepas menang dalam Pilihan raya umum Malaysia 1974.4YB Haji Nik Abdul Aziz Nik MatAhliMerupakan Ketua Dewan Ulamak PAS Pusat dan Ahli Parlimen Kelantan Hilir semasa dilantik, dan kemudiannya menjadi Ahli Parlimen Pengkalan Chepa selepas menang Pilihan raya umum Malaysia 1974.5YB Haji Mawardi Lebai TehAhliMerupakan Ahli Parlimen Kota Setar Utara (PAS) semasa dilantik.6YB Haji Mokhtar Mohd DaudAhliMerupakan Ahli Dewan Undangan Negeri Pahang Tua (UMNO) semasa dilantik.7Haji Khaidir KhatibAhli8Dusuki AhmadAhli9Syeikh Mohamad Ghazali Abdul WahidAhli10Dr Omar DinAhli11Haji Mohamed Haji AhmadAhli (Sabah)12Ismail TalapAhli (Sarawak)

 Sesi ke-10 
No.NamaJawatan1Dr. Asyraf Wajdi bin Dato’ DusukiYang Dipertua2Dato' Shamsul Najmi ShamsudinKemudian digantikan dengan Dr. Yusri MohamadTimbalan Yang Dipertua3Tan Sri Ibrahim LembutAhli4Datuk Idris Shaari Mat ArisAhli5Tan Sri Othman MustaphaAhli6Datuk Nooh GadutAhli7Prof Datuk Dr Mahmood Zuhdi Abdul MajidAhli8Datuk Supiah Md YusufAhli9Prof Dr Idris ZakariaAhli10YB Tuan Haji Shabudin YahayaAhli11YB Dato' Sri Haji Nasir Tun SakaranAhli (Sabah)12YB Datuk Ir Haji Daud Abdul RahmanAhli (Sarawak)

 Sesi ke-11 
No.NamaJawatan1Dr. Yusri MohamadYang Dipertua2Ustaz Mohd Zaidi RamliTimbalan Yang Dipertua3Tan Sri Othman MustaphaAhli4Datuk Nooh GadutAhli5Datuk Idris Shaari Mat ArisAhli6Prof Datuk Dr Mahmood Zuhdi Abdul MajidAhli7Datuk Supiah Md YusufAhli8Prof Datuk Noor Aziah Mohd AwalAhli9Prof Datuk Dr Sidek BabaAhli10Dato' Haji Taib Haji AliAhli11Datuk Haji Mohd Arifin Mohd ArifAhli (Sabah)12Datu Misnu TahaAhli (Sarawak)

 Sesi ke-12 
No.NamaJawatan1Ustaz Nik Omar Nik Abdul AzizYang Dipertua2Ustaz Zolkharnain AbidinTimbalan Yang Dipertua3Dr Muhamad Razak IdrisAhli4Mohamad Raimi Abdul RahimAhli5Maznah DaudAhli6Datuk Wira Haji Abdul Ghani SamsudinAhli7Ahmad Sayuti BashironAhli8Lt. Kol. Prof. Madya Dato’ Dr. Samsu Adabi MamatAhli9Tuan Haji Syamsul Maàrif bin IsmailAhli10YB Syed Ibrahim Syed NohAhliAhli Parlimen Ledang dari Parti Keadilan Rakyat11YB Nor Azrina SuripAhliAhli Parlimen Merbok dari Parti Keadilan Rakyat12YB Sheikh Omar Bagharib AliAhliAhli DUN Paloh, Johor dari Parti Tindakan Demokratik

 Sesi Ke-13 
No.NamaJawatan1Ustaz Nasrudin Hassan TantawiYang Dipertua2Dato’ Dr. Mohd Fakhrudin bin Abdul MuktiTimbalan Yang Dipertua3Prof. Dato’ Dr. Zulkifli bin Hj Mohd YusoffAhli4Datuk Dr. Norhafizah binti MusaAhli5Dato’ Dr. Fathul Bari bin Mat JahyaAhli6Dr. Safinar binti SallehAhliPenolong Profesor di Universiti Islam Antarabangsa Malaysia.7YB Ustaz Ahmad Fathan bin MahmoodAhliAhli DUN Chempaka, Kelantan dari Parti Islam Se-Malaysia8Dr. Muhammad Faiz bin Na’amanAhli9Dato' Ustaz Mohd Zaidi bin RamliAhliPada masa yang sama merupakan Pengarah Jabatan Hal Ehwal Agama Islam Negeri Sembilan.10Tuan Haji Sainuri bin YahminAhli (Sabah)11Datu Haji Loling Othman bin Hj AlwiAhli (Sarawak)

 Sesi ke-14 
No.NamaJawatan1Datuk Hasanuddin bin Mohd YunusYang Dipertua2Prof. Dr. Adi Anuar bin AzminTimbalan Yang Dipertua3Prof. Madya Dato’ Dr. Izhar Ariff bin Mohd KashimAhli4Prof. Ts. Dr. Zuriati binti Ahmad ZulkarnainAhli5Ustaz Bashir bin Mohamed Al-AzhariAhli6Tuan Haji Alwi bin Haji MorshidiAhli (Sarawak)7Puan Fatimah Syarha binti Mohd NoordinAhli8Datuk Dr. Harlina Halizah binti SirajAhli9Dr. Johari bin Abdullah @ Yap Guan KhengAhli10Tuan Haji Sainuri bin YahminAhli (Sabah)11Tuan Haji Syamsul Maàrif bin IsmailAhli12Encik Muhamad Faisal bin Abdul AzizAhli
 Lihat lagi 

 Jabatan Perdana Menteri (Hal Ehwal Agama)
 Menteri di Jabatan Perdana Menteri (Hal Ehwal Agama)

 Pautan luar 

 Yayasan Dakwah Islamiah Malaysia di Facebook
 Yayasan Dakwah Islamiah Malaysia di Instagram
 Yayasan Dakwah Islamiah Malaysia di Twitter
 Yayasan Dakwah Islamiah Malaysia di Youtube
 Yayasan Dakwah Islamiah Malaysia di Flickr

 Nota 

 Rujukan 

Dakwah Islamiah Malaysia
Kategori:Pertubuhan Islam di Malaysia
Kategori:Jabatan Perdana Menteri Malaysia